Woord-Skatte Gemyn op Tsumeb: December 2013
Dinsdag, 24 Desember 2013
- maak dit saak of jy in die maagdelike geboorte glo?
In sekere kringe is daar 'n al hoe meer sigbare en hoorbare eensydige beklemtoning van Jesus se mensheid, wat uiteindelik lei tot die totale verwerping van sy unieke Godheid. Dit blyk of die bewonderaars van Marcus Borg en die aanhangers van Andries van Aarde, Jesus maar min of meer beskou as 'n besonder goeie mens met 'n wye invloed... bloot 'n rolmodel wat 'n navolgenswaardige voorbeeld gestel het. Erger nog, so stil-stil en bykans ongemerk het hierdie verderflike invloed deurgesuur ook na die predikantekorps van ons kerke en het kernleerstellinge van die historiese Christelike geloof soos die maagdelike geboorte, die unieke plaasvervangende sterwe en die liggaamlike opstanding van Jesus in die slag gebly. Dan verstaan mens waarom die kerk so kragteloos is, sendingywer getaan het of dikwels waar dit nog funksioneer gereduseer is tot blote armoedeverligting.
Is dit moontlik om vandag nog in so iets soos 'n maagdelike geboorte (streng gesproke 'n maagdelike konsepsie) te glo?
geplaas deur Johannes de Koning om 08:42 2 opmerkings:
Sleutelwoorde: Jesus : waarlik God en waarlik mens, Kersfees, Maagdelike geboorte, Nederlandse Geloofsbelydenis, Twee nature van Christus
geplaas deur Johannes de Koning om 17:39 Geen opmerkings nie:
Saterdag, 07 Desember 2013
- as heilige verklaar?
RSG berig :
"Die aartsbiskop van York in Engeland, John Sentamu, sê hy hoop oud-president Nelson Mandela sal as 'n heilige deur die universele kerk verklaar word. Sentamu wat naas die Aartsbiskop van Canterbury die tweede magtigste persoon in die Kerk van Engeland is, het hulde aan Madiba gebring. Hy sê wat Mandela in sy lewe gedoen het, is die verpersoonliking van wat 'n heilige is. Sentamu het 'n beroep op mense gedoen om ter herinnering van Madiba in die tyd wat volg, meer liefdevol, ondersteunend en gelukkiger te wees."
Die leegheid van die wêreld en sy godsdiens word so ontbloot in hierdie dae van Mandelasterie! Volgens die Bybel is alle kinders van God, heiliges! (Kliek op ROOMSE RAAISELS)
In die hoofartikel van vanoggend se BEELD word gesê dat Suid-Afrika nou "vaderloos" is! Wel, ek is gelukkig nie - my Hemelse Vader is nog steeds daar en sy sorg en beskerming is ewig en volmaak!
Die raserny rondom Mandela maak vir my maar net een ding duidelik : Miljoene mense smag na 'n ware held en bevryder. Dis so wonderlik om ons HELD EN BEVRYDER Jesus Christus te mag ken en een van die dae sy vleeswording te mag vier...
Vir 'n Christelike perspektief op Mandela - kliek op MANDELA IS NIE DIE MESSIAS NIE
Hierdie gaan jy nie in die media sien nie:
Lees meer oor 'n alternatiewe siening oor Mandela by die WARE MANDELA - siening van 'n sendeling. (nie noodwendig myne nie)
Sleutelwoorde: Heiliges, Helde, Nelson Mandela
geplaas deur Johannes de Koning om 06:46 11 opmerkings:
Donderdag, 05 Desember 2013
- 'n reaksie op Johan Rossouw se gedagtes in die FELDMUIS
[Ene Johan Rossouw het na aanleiding van 'n vorige berig rondom Ds. Kökö in die Feldmuis (omsendbrief van die kerkkantoor van die NGK in Namibië) nogal wilde stellings kwytgeraak en 'n klomp aantygings teen die kerk gemaak. Dis in die jongste Feldmuis opgeneem.*Sekere aspekte van Johan se "Kersbrief" het my so ontstel dat ek nie anders kan as om gou daarop te reageer nie.]
Beste Johan, aangesien jou bewerings in die openbare domein is, vergun my om ook in die openbaar sekere opmerkings daaromtrent te maak ter wille van die eer van God en die opbou van die gelowiges:
geplaas deur Johannes de Koning om 14:07 2 opmerkings:
Sleutelwoorde: Feldmuis, Tug - liefdeloos?
Sondag, 01 Desember 2013
- onthou Jesus werk nie vir die United Nations nie!
Jesus se identiteit is in gedrang. Daar word baie oor Hom gepraat en gesing, maar WIE is Hy werklik? Vir party teoloë (wie se verderflike invloed op ons teologiese fakulteite 'n bose merk gelaat het) was Hy bloot 'n Mediterreense Jood wat sonder 'n pa groot geword het.* Hulle maak 'n radikale onderskeid tussen die historiese Jesus wat werklik geleef het en die verkondigde Jesus van wie ons in die evangelies lees. (Ten spyte van alle mooi verduidelikings kom dit daarop neer dat die evangelieskrywers onbetroubaar was en 'n Jesus figuur opgemaak het volgens hulle teologiese sienings! Tog net snaaks dat enige mens iemand sou wou uitdink, wat vir jou net probleme en vervolging sou skep...) Nie almal se idees rondom Jesus is so vreemd nie, maar tog is daar ook baie ander onbybelse sienings oor Jesus in omloop, ook onder kerkmense. Baie hou van die naam Jesus, maar elkeen wil Hom inspan vir sy eie behoeftes.
geplaas deur Johannes de Koning om 14:36 Geen opmerkings nie:
Sleutelwoorde: Ballingskap, Historiese Jesus, Jesus -Verlosser van sonde, Kersfees, NT Wright, Saambly-vrou van Samaria, Ware Jesus